Namangan viloyatining sobiq hokimi Xalq qabulxonasi mudiri etib tayinlandi

Kosonsoy tumani hokimi Bahodir Yusupov prezidentning Namangan viloyatidagi Xalq qabulxonasi mudiri etib tayinlandi. Bu haqda “Daryo” muxbiri Azizbek Abduvaliyev xabar bermoqda.

Bu yil 60 yoshni qarshilagan Bahodir Yusupov 2019-yildan beri Kosonsoy tumanini boshqarib kelayotgan edi.
Bunga qadar u 2004—2009-yillarda Chust tumani hokimi, 2010—2015-yillarda Namangan viloyati hokimi, 2016—2017-yillarda Kosonsoy tumani hokimi, 2017—2018-yillarda Respublika fermerlar kengashi raisi, 2018—2019-yillarda Qishloq xo‘jaligi vaziri lavozimlarida faoliyat olib borgan.
Ma’lumot uchun, prezidentning Namangan viloyatidagi Xalq qabulxonasiga shu kunga qadar Uychi tumanining sobiq hokimi Muhiddin Valiyev mudirlik qilib kelayotgan edi.